ЗАПИСВАНЕ НА ДЕЦА
Записване, отписване и преместване на децата
Чл. 26.Постъпването на децата в детската градина се осъществява целогодишно.
Чл. 27.Условията и редът за записване, отписване и преместване в детска градина „Знаме на мира“се осъществява съгласно изискванията на Наредба за записване, отписване и преместване на децата в детските градина на община Враца
Чл. 28.Децата постъпват в детската градина не по-рано от учебната година, която започва в годината на навършване на тригодишната им възраст.
Чл. 29.В яслените групи в детската градина може да постъпват деца от 1 годишна до тригодишна възраст.
Чл. 30.Децата се приемат в детската градина с писмено заявление от родителите/настойниците/ по образец на детската градина.
Чл. 31. 
(1)В годината на постъпването си в първа възрастова група децата се отглеждат, възпитават, социализират и обучават по стандарти за ранно детско развитие, приети с наредба на министъра на здравеопазването и министъра на образованието и науката.
(2)През следващата учебна година същите деца отново посещаватпърва възрастова група и се отглеждат, възпитават, социализират и обучават по държавните образователни стандарти за предучилищно образование.
Чл. 32(1)Детската градина е задължена да приема деца със специални образователни потребности..
(2) В група в детската градина могат да се обучават до 3 деца със специални образователни потребности.
(3) В случаите, когато на територията на населеното място няма друга група, която да осигурява същия вид обучение, броят на децата в конкретната група може да бъде по голям от посочения в ал. 2 след разрешение на началника на регионалното управление на образованието. Предложенията за увеличаване на броя на децата се правят от екипа за подкрепа на личностното развитие в детската градина, а когато не е формиран такъв – от регионалния екип за подкрепа на личностното развитие към РЦППО.
Чл. 33. (1)Допълнителната подкрепа за деца със СОП в детската градина се предоставя въз основа на оценката на индивидуалните потребности, която се извършва от ЕПЛР в детската градина.
(2)ЕПЛР в детската градина се създава със заповед на директора и извършва наблюдение и оценка за развитие на всеки конкретен случай.
(3) ЕПЛР в детската градина изготвя и реализира план за подкрепа на всяко дете.
Чл. 34. (1) Децата може да се преместват в други детски градини през цялата учебна година при наличие на свободни места.
(2) Свободни места в детската градина са местата в рамките на определения брой по ал. 1, които са останали незаети след записване на всички желаещи деца към определен момент.
Чл. 35.(1)Броят на групите и броят на децата в група се определят от директора на детската градина след съгласуване с педагогическия съвет в съответствие с държавния образователен стандарт за финансирането на институциите и с държавния образователен стандарт за физическата среда и информационното и библиотечното осигуряване на детските градини, училищата и центровете за подкрепа за личностно развитие.
/2/ Разпределението на децата в групите се извършва по възрастов признак. 
/ 3/ При липса на места в съответната възрастова група детето се записва в група със свободни места, с условие, че следващата учебна година се премества в група отговаряща на неговата възраст.
Чл. 36.Ежедневното присъствие на децата в трета и четвърта група е задължително.
Чл. 37.Ежедневното присъствие на децата се отчита от учителите чрез регистриране на отсъствията в съответния раздел от дневника на детската група.
Чл. 38. (1) Отсъствията по уважителни причини се удостоверяват от родителите чрез представена медицинска бележка или заявление за отсъствие по семейни причини по образец на детската градина.
(2) За отсъствието на децата за периода на регламентираните ваканции не се изисква представянето на документи по ал. 1.

